അമ്ബയറിന് വിലക്ക് ദുബായ്: ബയോ സെക്യൂരിറ്റി പ്രോട്ടക്കോള് ലംഘിച്ച അമ്ബയറിന് സസ്പെന്ഷന്. ഇംഗ്ലണ്ടുകാരനായ മൈക്കിള് ഗഫിനാണ് വിലക്ക്. ട്വന്റി20 ക്രിക്കറ്റ് ലോകകപ്പിനിടെ അനുവാദമില്ലാതെ താമസിക്കുന്ന ഹോട്ടല് വിട്ടതിനാണു ഗഫിന് സസ്പെന്ഷന് ലഭിച്ചത്. ഇന്ത്യയും ന്യൂസിലന്ഡും തമ്മില് നടന്ന മത്സരം നിയന്ത്രിക്കേണ്ടിയിരുന്നത് ഗഫാണ്. പ്രോട്ടക്കോള് ലംഘിച്ച അന്നു തന്നെ അദ്ദേഹത്തെ മാറ്റി നിര്ത്തിയിരുന്നു. ഗഫിന് പകരം ദക്ഷിണാഫ്രിക്കയുടെ മറായിസ് എറാസ്മസാണു മത്സരം നിയന്ത്രിച്ചത്.മൈക്കിള് ഗഫിനെ ബയോ സെക്യൂരിറ്റി ഉപദേശക സമിതി ആറു ദിവസത്തെ ഏകാന്ത വാസത്തിലാക്കിയിരുന്നു. രണ്ടു തവണ കോവിഡ്19 വൈറസ് പരിശോധന നടത്തി. ഒരുവട്ടം കൂടി പരിശോധനയുണ്ട്. മൂന്നാം വട്ടവും നെഗറ്റീവായാല് വെസ്റ്റിന്ഡീസും ശ്രീലങ്കയും തമ്മില് നാലിനു നടക്കുന്ന മത്സരം ഗഫ് നിയന്ത്രിക്കും.